महेश बाबू कुछ दिनों पहले विदेश से छुट्टियां मनाकर मुंबई आए थे जिसके बाद ऐसा कहा जा रहा था कि उन्होंने किसी बड़े प्रोडक्शन हाउस के साथ मीटिंग की है और वो जल्द ही बॉलीवुड में अपनी ही तेलुगू फिल्म के हिंदी रीमेक से डेब्यू कर सकते हैं लेकिन उनकी पत्नी नम्रता शिरोडकर ने एक इंटरव्यू में ये खुलासा किया है कि, ‘महेश की बॉलीवुड में एंट्री की बातें झूठी हैं. यूरोप में दो महीने बिताने के बाद महेश मुंबई में रुक गए थे, जबकि परिवार हैदराबाद के लिए निकल गया था. लेकिन महेश मुंबई में किसी फिल्म के सिलसिले में नहीं बल्कि हेयरस्टाइलिस्ट हाकिम आलिम के साथ अपनी अगली तेलुगू फिल्म के लिए लुक टेस्ट के सिलसिले में मिलने के लिए रुके थे.’